Rosetta (kapal angkasa lepas)

Rosetta ialah sebuah kuar angkasa lepas yang dibina dan dilancarkan oleh Agensi Angkasa Eropah untuk membuat kajian terperinci terhadap komet 67P/Churyumov–Gerasimenko. Pada 6 Ogos 2014 ia menghampiri 67P/Churyumov–Gerasimenko sedekat 100 km dan mengurangkan halaju relatifnya kepada 1 m/s, dengan itu menjadi kapal angkasa lepas pertama bertemu dengan sebuah komet. Terdapat rancangan untuk memasuki orbit komet selepas kuar ini menghampiri sedekat 30 km kira-kira 6 minggu kemudian. Ia sebahagian daripada misi asas ESA Horizon 2000 dan merupakan misi pertama yang direka untuk mengorbit dan mendarat pada komet tersebut.

Rosetta dilancarkan pada Mac 2004 di atas sebuah roket Ariane 5 dan tiba ke komet mengikut jadual pada Ogos 2014. Kapal angkasa lepas ini terdiri daripada dua bahagian utama: pengorbit kuar angkasa lepas Rosetta, yang memiliki 12 alatan, dan pendarat robotik Philae, dengan tambahan sembilan alatan. Misi Rosetta akan mengorbit 67P selama 17 bulan dan dirangka untuk menjalankan kajian paling terperinci terhadap sebuah komet. Misi ini dikawal dari European Space Operations Centre (ESOC), di Darmstadt, Jerman.

Kuar ini dinamakan bersempena Batu Rasyid (), sebuah batu bersurat Mesir Purba yang memaparkan suatu dekri dalam tiga tulisan penting tamadun Mesir Purba. Pendarat pula dinamakan bersempena pulau Philae di Sungai Nil, di mana sebatang tiang batu bertulis ditemui.

 Rujukan 

 Pautan luar 

 Tapak web Rosetta
 Rosetta operations site
 Rosetta image gallery
 Rosetta mission profile  at NASA.gov
 Rosetta orbital journey at YouTube.com
 67/P by Rosetta (ESA)
ESA - Postcards from Rosetta
ESA - Closer and closer

Kategori:Kuar angkasa lepas ESA‏‎
Kategori:Kuar angkasa lepas aktif
Kategori:Misi ke komet